stanford-oval/wikipedia huggingface dataset:
ธัญนิตย์ ภูธนัตถ์วฤนร์
นักกีฬาเทควันโดรุ่นประชาชน > พ.ศ. 2559

ในปี 2559 เข้าร่วมการแข่งขันเทควันโด รายการ "Korea Open 2016" ที่ประเทศเกาหลีใต้ คว้าเหรียญทองแดง รุ่นไม่เกิน 53 กก.หญิง ต่อมาเข้าร่วมการแข่งขันเทควันโด รายการ "The 1st International Taekwondo VTF President Cup" คว้าเหรียญทองแดง รุ่นไม่เกิน 57 กก.หญิง ที่เมืองโฮจิมินห์ ประเทศเวียดนาม โดยเข้าร่วมการแข่งขันกับนักกีฬาเทควันโดทีมชาติไทย จำนวน 3 คน ประกอบด้วย ชนกานต์ เสาวรส รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 58 กก.ชาย ณัฐวีร์ กล่อมพงษ์ รุ่นไม่เกิน 68 กก.ชาย
นักกีฬาเทควันโดรุ่นประชาชน > พ.ศ. 2560

ในปี 2560 เข้าร่วมการแข่งขันเทควันโด รายการ "Korea Open 2017" รุ่นไม่เกิน 53 กก.หญิง ที่ประเทศเกาหลีใต้ ต่อมาเข้าร่วมการแข่งขัน "ซีเกมส์ ครั้งที่ 29" ที่ประเทศมาเลเซีย สามารถคว้าเหรียญทอง รุ่นไม่เกิน 57 กก.หญิงมาครอง รอบชิงชนะเลิศเป็นฝ่ายชนะคะแนนนักกีฬาจากเวียดนาม 10-9 เป็นเหรียญทองเหรียญที่ 2 ของสมาคมกีฬาเทควันโดแห่งประเทศไทยในการแข่งขันซีเกมส์ครั้งนี้
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
พระพรหมวัชราจารย์ (พูนศักดิ์ วรภทฺทโก)

| พระพรหมวัชราจารย์ (พูนศักดิ์ วรภทฺทโก)> ส่วนบุคคล |
| --- | --- |
เกิด: 15 มิถุนายน พ.ศ. 2485 (82 ปี)
นิกาย: ธรรมยุติกนิกาย
การศึกษา: นักธรรมชั้นเอก  เปรียญธรรม 8 ประโยค  ศน.บ. , M.A. , Ph.D.
ตำแหน่งชั้นสูง
ที่อยู่: วัดราชประดิษฐสถิตมหาสีมาราม กรุงเทพมหานคร
พรรษา: 62
ตำแหน่ง: เจ้าอาวาสวัดราชประดิษฐสถิตมหาสีมาราม กรรมการมหาเถรสมาคม ที่ปรึกษาเจ้าคณะภาค 1-2-3 และ 12-13 (ธรรมยุต) รองแม่กองธรรมสนามหลวง
พระพรหมวัชราจารย์ นามเดิม พูนศักดิ์ ฉายา  วรภทฺทโก นามสกุล มาเจริญ ปัจจุบันดำรงตำแหน่ง กรรมการมหาเถรสมาคม ที่ปรึกษาเจ้าคณะภาค 1-2-3 และ 12-13 (ธรรมยุต) รองแม่กองธรรมสนามหลวง เจ้าอาวาสวัดราชประดิษฐสถิตมหาสีมารามราชวรวิหาร
ประวัติ

พระพรหมวัชราจารย์ มีนามเดิมว่า พูนศักดิ์ มาเจริญ ฉายา วรภทฺทโก เกิดที่ตำบลโคกสลุด อำเภอท่าวุ้ง จังหวัดลพบุรี
การศึกษา

พ.ศ. 2509 สอบไล่ได้เปรียญธรรม 8 ประโยค วัดราชประดิษฐสถิตมหาสีมาราม
พ.ศ. 2510 สำเร็จการศึกษาระดับปริญญาตรี ศาสนศาสตรบัณฑิต (ศน.บ.) มหาวิทยาลัยมหามกุฏราชวิทยาลัย
พ.ศ. 2512 สำเร็จการศึกษาระดับปริญญาโท (M.A.)
พ.ศ. 2519 สำเร็จการศึกษาระดับปริญญาเอก (Ph.D.)
สมณศักดิ์

5 ธันวาคม พ.ศ. 2521 เป็นพระราชาคณะชั้นสามัญที่ พระเมธาธรรมรส
5 ธันวาคม พ.ศ. 2535 เป็นพระราชาคณะชั้นราชที่ พระราชบัณฑิต ตรีปิฎกวิภูษิต ยติคณิสสร บวรสังฆาราม คามวาสี
5 ธันวาคม พ.ศ. 2542 เป็นพระราชาคณะชั้นเทพที่ พระเทพมงคลสุธี ศรีปริยัติดิลก ตรีปิฎกวิภูษิต ยติคณิสสร บวรสังฆาราม คามวาสี
10 มิถุนายน พ.ศ. 2549 เป็นพระราชาคณะชั้นธรรมที่ พระธรรมไตรโลกาจารย์ ปรีชาญาณดิลก สาธกธรรมวิจิตร ตรีปิฎกวิภูษิต ยติคณิสสร บวรสังฆาราม คามวาสี
8 กรกฎาคม พ.ศ. 2564 โปรดให้สถาปนาเป็นพระราชาคณะเจ้าคณะรอง ชั้นหิรัญบัฏที่ พระพรหมวัชราจารย์ นานาศาสนการโกศล วิมลปัญญาโสภิต สาธกธรรมวิจิตร ตรีปิฎกวิภูษิต ยติคณิสสร บวรสังฆาราม คามวาสี
แหล่งข้อมูลอื่น

วัดราชประดิษฐสถิตมหาสีมาราม ที่เฟซบุ๊ก
Achlysiella williamsi

สปีชีส์หนอนตัวกลม
| Achlysiella williamsi |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: หนอนตัวกลม Nematoda
อันดับ:: Tylenchida 
วงศ์:: Pratylenchidae 
สกุล:: Achlysiella  (Siddiqi, 1961) Hunt, Bridge & Machon, 1989
สปีชีส์:: Achlysiella williamsi
ชื่อทวินาม
Achlysiella williamsi (Siddiqi, 1961) Hunt, Bridge & Machon, 1989

ชื่อพ้อง
 Radopholus williamsi Siddiqi, 1961  Radopholus similis apud. Williams, 1959
Achlysiella williamsi เป็นหนอนตัวกลมที่ก่อโรคติดเชื้อปรสิตในพืชสกุล Saccharum
Acoetidae

Family of annelid worms
| Acoetidae |
| --- | --- |

Polyodontes maxillosus

การจำแนกชั้นทางวิทยาศาสตร์ 
ขาดข้อมูล (กรุณาคัดลอกจากหน้านี้ในวิกิพีเดียภาษาอังกฤษ มาที่หน้านี้): ขาดแม่แบบอนุกรมวิธาน: Acoetidae

Acoetidae เป็นวงศ์ของหนอนโพลีคีทในอันดับ Phyllodocida
สกุล

Acoetes Audouin & Milne Edwards, 1832
Euarche Ehlers, 1887
Eupanthalis McIntosh, 1876
Eupolyodontes Buchanan, 1894
Neopanthalis Strelzov, 1968
Panthalis Kinberg, 1856
Polyodontes Renieri in Blainville, 1828
Zachsiella Buzhinskaja, 1982
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Acoetidae
ข้อมูลที่เกี่ยวข้องกับ Acoetidae ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q3921271  Wikispecies: Acoetidae  ADW: Acoetidae  BOLD: 125400  EoL: 87  Fossilworks: 354958  GBIF: 2311439  iNaturalist: 372933  IRMNG: 104334  ITIS: 65023  NBN: NHMSYS0021048833  NCBI: 55700  NZOR: e36b7ac7-b7c2-4d68-9981-c51e4e144fe8  uBio: 217754  WoRMS: 19199
ดูเอลกันดั้ม

| GAT-X102 ดูเอลกันดั้ม > ข้อมูลทั่วไป |
| --- | --- |
ประเภท: โมบิลสูทรุ่นต้นแบบ
ความสูง: 17.5 เมตร
น้ำหนัก: 69.1 ตัน 103.47 ตัน (ติดตั้งแอสซอล์ทชราวด์)
เกราะ: เฟสชิฟท์อาเมอร์
อุปกรณ์: ปืนวัลแคน 75 มม. "อิเกลชเตลลุงก์" บีมไรเฟิลกำลังสูง 57 มม. (เกรเน็ดลันเชอร์ 175 มม.)  บีมเซเบอร์ โล่ เกราะแอสซอล์ทชราวด์ มิสไซล์พ็อด 220 มม. ห้าลำกล้อง เรลกัน 115 มม. "ศิวะ"
นักบินสำคัญ: อิซาค จูล มิวดี้ ฮอลครอฟท์
ด ค ก
GAT-X102 ดูเอลกันดั้ม (ญี่ปุ่น:デュエルガンダム ;อังกฤษ:Duel Gundam) เป็นโมบิลสูทซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ด ออกแบบโดยจุนอิจิ อะคุทสึ
ดูเอลกันดั้มเป็นหนึ่งในGAT-X ซีรีส์ทั้งห้าที่พันธมิตรโลกพัฒนาขึ้นมาเพื่อตอบโต้โมบิลสูท ของ ซาฟท์ ซึ่งโมบิลสูททั้งห้านั้นล้วนแต่ใช้เทคโนโลยีใหม่นั่นคือเกราะเฟสชิฟท์อาเมอร์ (Phase Shift Armor) ซึ่งนิยมเรียกสั้นๆว่า PS เมื่อเปิดใช้งาน เกราะเฟสชิฟท์จะสร้างสนามพลังคลุมตัวเกราะไว้ ทำให้การโจมตีด้วยอาวุธที่ไม่ใช่บีมแทบจะไม่มีผลกับกันดั้ม แต่เนื่องจากกันดั้มต้องใช้แบ็ตเตอรีเป็นแหล่งพลังงานเพื่อให้ใช้งานในสนามรบที่มีนิวตรอนแจมเมอร์ได้จึงใช้เกราะเฟสชิฟท์ได้ในเวลาจำกัดเท่านั้น เมื่อปิดเฟสชิฟท์ เกราะของกันดั้มก็จะกลายเป็นสีเทา
บทบาท

เนื่องจากดูเอลกันดั้มเป็นโมบิลสูทที่สมบูรณ์เครื่องแรกของพันธมิตรโลกจึงมีลักษณะเป็นโมบิลสูทแบบพื้นฐานที่มีความสมดุลในทุกด้าน ใช้อาวุธมาตรฐานคือบีมเซเบอร์, บีมไรเฟิลพลังสูงซึ่งติดเกรเน็ดลันเชอร์ไว้และวัลแคน "อิเกลชเตลลุงก์" เนื้อเรื่องของมังงะ โมบิลสูทกันดั้มซี้ด แอสเทรย์ยังระบุว่าบาซูก้าของกันดั้มแอสเทรย์โกลด์เฟรมนั้นเดิมทีออกแบบไว้ให้ดูเอลกันดั้มใช้งาน ดูเอลกันดั้มถูกซาฟท์ขโมยไปจากโคโลนีเฮลิโอโปลิสโดยอิซาค จูลและได้เป็นโมบิลสูทประจำตัวของอิซาค
หลังจากที่ได้รับความเสียหายจากการต่อสู้กับสไตรค์กันดั้ม ซาฟท์จึงได้เสริมเกราะแอสซอล์ทชราวด์ (Assault Shroud มีอักษรย่อว่า AS) โดยดัดแปลงมาจากเกราะของ ZGMF-1017AS จินน์แอสซอล์ท นอกจากจะเป็นเกราะเสริมความแข็งแกร่งแล้วแอสซอล์ทชราวด์ยังติดตั้งอาวุธไว้เป็นมิสไซล์ลันเชอร์ห้าลำกล้องและเรลกัน115มม. "ศิวะ" ที่ไหล่แต่ละข้าง เนื่องจากเกราะนี้มีน้ำหนักมาก ถ้าติดตั้งเข้าไปแล้วความคล่องแคล่วของดูเอลกันดั้มจะลดลงและส่วนแอสซอล์ทชราวด์จะไม่มีเกราะ PSป้องกันไว้
แม้ว่าอิซาคจะล้มเหลวในการทำลายยานอาร์คแองเจิ้ลและสไตรค์กันดั้มโดยตลอด แต่ในการต่อสู้ที่ยาคินดูเอ้ ดูเอลกันดั้มก็มีบทบาทสำคัญในฐานะที่ทำลายกันดั้มของพันธมิตรโลกคือ GAT-X252 ฟอร์บิดเดนกันดั้มและ GAT-X370 เรดเดอร์กันดั้มได้ โมบิลสูทของกลุ่มพันธมิตรโลก ดูเอลแด็กเกอร์เป็นแด็กเกอร์ซีรีส์ที่มีพื้นฐานมาจากดูเอลกันดั้ม
รูปแบบอื่นๆ > บลูดูเอล

| GAT-X1022 บลูดูเอล > ข้อมูลทั่วไป |
| --- | --- |
ประเภท: โมบิลสูทรุ่นต้นแบบ
ความสูง: 16.89 เมตร
น้ำหนัก: 84.24 ตัน
เกราะ: เฟสชิฟท์อาเมอร์
อุปกรณ์: ปืนกลอัตโนมัติ 12.5 มม. "โทเดสเชรกเคน" อุปกรณ์ทำลายเกราะ "สติลเล็ตโต" บีมเซเบอร์ บีมกันแบบเก็บได้ เรลกัน "สกอร์เปียน"
นักบินสำคัญ: มิวดี้ ฮอลครอฟท์
ด ค ก
ในเนื้อเรื่องของกันดั้มซี้ด C.E.73 สตาร์เกเซอร์ ได้เปิดเผยว่ากลุ่มพันธมิตรโลกยังมีดูเอลกันดั้มเครื่องอื่นอยู่อีก ซึ่งหลังสงครามครั้งแรก บริษัทแอ็คทายออนยังได้พัฒนาไปเป็น GAT-X1022 บลูดูเอล บลูดูเอลมีเกราะที่จำลองมาจากแอสซอล์ทเชราด์ซึ่งไม่สามรถถอดออกได้(ติดตั้งตายตัว)แต่มีเกราะPSและติดท่อขับดันเสริมเพื่อให้คล่องแคล่วกว่าเดิม ที่ไหล่ซ้ายมีลูกดอกระเบิด"สติลเล็ตโต"แบบเดียวกับของวินดั้มส่วนไหล่ขวามีโล่ติดเรลกัน"สกอร์เปี้ยน"และแขนทั้งสองข้างมีบีมกันขนาดเล็กซ่อนไว้โดยบลูดูเอลเป็นของสมาชิกหน่วยแฟนธอมเพน มิวดี้ ฮอลครอฟท์ บลูดูเอลถูกทำลายในภารกิจขนส่งเดสทรอยกันดั้มโดยถูก"เคอเบรอส บาคุวฮาวด์"ถึง3ตัวโจมตีแบบรุมกินโต๊ะทำให้ มิวดี้ ฮอลครอฟท์ เสียชีวิตคาค็อกพิต
รูปแบบอื่นๆ > LR-GAT-X102 เรเกนดูเอลกันดั้ม

ปรากฏตัวใน โมบิลสูทกันดั้มซี้ด วีเอสแอสเทรย์ เรเกนดูเอลกันดั้มเป็นดูเอลกันดั้มที่ได้รับการดัดแปลงโดยกองกำลังลึกลับ ไลบราเรียน โดยใช้ระบบสไตรเกอร์แพ็คเพื่อให้สามารถปฏิบัติการได้หลายรูปแบบ เนื่องจากดูเอลกันดั้มนั้นมีสมรรถนะที่สมดุลในทุกด้านจึงใช้สไตรเกอร์แพ็คแบบ บาซูก้าสไตรเกอร์ ซึ่งเป็นแขนกลสำหรับใช้จับอาวุธหนักอย่างเรลบาซูก้า "เกโบลก์" เรเกนดูเอลยังมีเรลไรเฟิล "รูดรา" ที่ดัดแปลงมาจากศิวะแต่เป็นแบบมือถือ เรเกนดูเอลนั้นจะโจมตียานรบของศัตรูจากระยะไกลด้วยอาวุธหนักทั้งสอง และเมื่อเข้าประชิดก็จะทิ้งปืนทั้งสองกระบอกไปเพื่อให้คล่องตัวขึ้นและใช้อาวุธมาตรฐานของดูเอลแทน
ดูเพิ่ม

รายชื่อหุ่นยนต์ใน Cosmic Era
Achlysiella

สกุลของหนอน
| Achlysiella |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: หนอนตัวกลม Nematoda
อันดับ:: Tylenchida 
วงศ์:: Pratylenchidae 
สกุล:: Achlysiella  Hunt, Bridge & Machon, 1989

Achlysiella เป็นสกุลของหนอนตัวกลมในวงศ์ Pratylenchidae
พบสปีชีส์ในสกุลนี้ได้ในออสเตรเลียและอเมริกากลาง
สปีชีส์:
Achlysiella brevicaudata (Colbran, 1971) Ebsary, 1991
Achlysiella capitata (Colbran, 1971) Ebsary, 1991
Achlysiella magniglans (Sher, 1968) Ebsary, 1991
Achlysiella trilineata (Sher, 1968) Ebsary, 1991
Achlysiella vacua (Colbran, 1971) Ebsary, 1991
Achlysiella williamsi (Siddiqi, 1964) Hunt, Bridge & Machon, 1989
ยุทธนา โพธสุธน

| ยุทธนา โพธสุธนป> ช., ป.ม..ข้อมูลส่วนบุคคล |
| --- | --- |
เกิด: 5 มกราคม พ.ศ. 2514 (53 ปี) อำเภอศรีประจันต์ จังหวัดสุพรรณบุรี
พรรคการเมือง: พลังประชารัฐ (2561–2565, 2566–ปัจจุบัน) เศรษฐกิจไทย (2565–2566)

ยุทธนา โพธสุธน (เกิด 5 มกราคม พ.ศ. 2514) อดีตสมาชิกสภาผู้แทนราษฎร แบบบัญชีรายชื่อ สังกัดพรรคพลังประชารัฐ อดีตสมาชิกสภาผู้แทนราษฎรจังหวัดสุพรรณบุรี 2 สมัย สังกัดพรรคชาติไทย และเป็นหลานของประภัตร โพธสุธน
ประวัติ

ยุทธนา โพธสุธน เกิดเมื่อวันที่ 5 มกราคม พ.ศ. 2514 เป็นบุตรของนายประสิทธิ์ และดวงแข โพธสุธน และเป็นหลานของ นายประภัตร โพธสุธน และเป็นน้องชายของ พัชรี โพธสุธน อดีต ส.ส.สุพรรณบุรี พรรคชาติไทยพัฒนา
ยุทธนา โพธสุธน เป็นศิษย์เก่าจากโรงเรียนอัสสัมชัญ จบปริญญาตรี เศรษฐศาสตรบัณฑิต สาขาบริหารธุรกิจการเงิน มหาวิทยาลัยธรรมศาสตร์  และปริญญาโท สาขาบริหารธุรกิจการเงิน CALIFORNIA STATE UNIVERSITY ประเทศสหรัฐอเมริกา
การทำงาน

ยุทธนา โพธสุธน เข้าสู่งานการเมืองโดยการเป็นกำนันตำบลวังน้ำซับ เป็นประธานชมรมกำนัน-ผู้ใหญ่บ้าน อำเภอศรีประจันต์ ต่อมาลงสมัครรับเลือกตั้งสมาชิกสภาผู้แทนราษฎรจังหวัดสุพรรณบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคชาติไทย แทนนายประภัตร ซึ่งย้ายไปลงสมัครสมาชิกสภาผู้แทนราษฎรแบบสัดส่วน และเขาได้รับเลือกตั้งเป็นสมาชิกสภาผู้แทนราษฎรสมัยแรก
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาลงสมัครรับเลือกตั้งในเขตเลือกตั้งที่ 2 คู่กับนายเสมอกัน เที่ยงธรรม และได้รับเลือกตั้งทั้งสองคน กระทั่งเขาถูกเพิกถอนสิทธิทางการเมืองเป็นเวลา 5 ปี ตามคำวินิจฉัยในคดียุบพรรคการเมือง เมื่อวันที่ 2 ธันวาคม พ.ศ. 2551 ของศาลรัฐธรรมนูญ และได้จัดให้มีการเลือกตั้งซ่อม โดย พัชรี โพธสุธน ได้ลงสมัครรับเลือกตั้งแทน
หลังการเว้นวรรคทางการเมือง เขากลับสู่สนามเลือกตั้งอีกครั้ง  แต่เนื่องจากเกิดความขัดแย้งเรื่องพื้นที่ลงสมัครรับเลือกตั้งระหว่าง จองชัย เที่ยงธรรม กับประภัตร โพธสุธน  ในที่สุดนายจองชัย จึงย้ายไปลงสมัครรับเลือกตั้งในนามพรรคภูมิใจไทย แข่งขันกับนายประภัตร แต่ให้บุตรชายคือ เสมอกัน เที่ยงธรรม ยังคงลงสมัครในนามพรรคชาติไทยพัฒนา ส่งผลให้นายยุทธนา ต้องย้ายไปสังกัดพรรคพลังประชารัฐ และลงสมัครรับเลือกตั้งแบบบัญชีรายชื่อ แต่ไม่ได้รับเลือกตั้ง
ต่อมาเมื่อ ณัฏฐพล ทีปสุวรรณ ลาออกในเดือนพฤษภาคม พ.ศ. 2564 เขาจึงได้เลื่อนขึ้นมาเป็นสมาชิกสภาผู้แทนราษฎรแทน
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
วินนี่-เดอะ-พูห์

| --- | --- |
logo Winnie-the-Pooh ในปี 2537
ผู้ประพันธ์: A. A. Milne
ผู้วาดภาพประกอบ: E. H. Shepad
ประเทศ: United Kingdom
ภาษา: English
สำนักพิมพ์: Methuen & Co. Ltd. (London)
วันที่พิมพ์: 14 October 1926
หมีพูห์ หรือ วินนี-เดอะ-พูห์ (Winnie-the-Pooh) เป็นตัวละครหมีที่สร้างขึ้นโดย เอ. เอ. มิลน์ และตีพิมพ์ครั้งแรกเมื่อ 14 ตุลาคม ค.ศ. 1926 ในหนังสือเรื่อง วินนี-เดอะ-พูห์ และ เดอะเฮาส์แอตพูห์คอร์เนอร์ (1928) เนื้อเรื่องในหนังสือมีลักษณะคล้ายกับ ป่าแอชดาวน์ ในเมืองอีสต์ซัซเซก ในประเทศอังกฤษ โดยชื่อ วินนี มาจากชื่อตุ๊กตาหมีของทหารชาวแคนาดานายหนึ่ง ซึ่งตั้งตามชื่อเมือง วินนีเพก ในประเทศแคนาดา
นอกจากหมีพูห์แล้วเพื่อนในป่าที่ได้รับความนิยมได้แก่ พิกเลต ทิกเกอร์ แร็บบิท และ อียอร์ ต่อมา วอลต์ดิสนีย์ ได้นำวินนี-เดอะ-พูห์ มาจัดทำและได้เปลี่ยนชื่อเรื่องเป็น Winnie the Pooh (โดยไม่มีเครื่องหมายขีด) และหมีพูห์ได้กลายมาเป็นสัญลักษณ์หนึ่งของดิสนีย์
ประวัติ > จุดกำเนิด

มิลน์ตั้งชื่อตัวละครวินนี่-เดอะ-พูห์ตามชื่อหมีเท็ดดีซึ่งบุตรชาย คริสโตเฟอร์ โรบิน มิลน์ เป็นเจ้าของ ผู้ซึ่งเป็นแบบของตัวละครคริสโตเฟอร์ โรบิน ของเล่นของคริสโตเฟอร์ยังได้ใช้เป็นชื่อของตัวละครอื่นส่วนใหญ่ ยกเว้นตัวละครนกฮูก กระต่ายและโกเฟอร์ ซึ่งเพิ่มเข้ามาในรุ่นดิสนีย์ หมีของเล่นของคริสโตเฟอร์ โรบิน ปัจจุบันจัดแสดงอยู่ที่สาขาหลักของหอสมุดสาธารณะนิวยอร์กในนครนิวยอร์ก
คริสโตเฟอร์ มิลน์ตั้งชื่อหมีของเล่นของเขาว่า วินนี่ หมีดำแคนาดาซึ่งเขามักเห็นบ่อยที่สวนสัตว์ลอนดอน และ "พูห์" หงส์ที่พวกเขาพบขณะเป็นวันหยุด ลูกหมีตัวนั้นถูกซื้อมาจากนายพรานเป็นราคา 20 ดอลลาร์สหรัฐ โดยร้อยโทแคนาดา Harry Colebourn ในไวต์ริเวอร์ รัฐออนแทริโอ ประเทศแคนาดา ขณะเดินทางไปอังกฤษระหว่างสงครามโลกครั้งที่หนึ่ง เขาตั้งชื่อหมีนั้นว่า "วินนี่" ตามชื่อเมืองเกิดของเขาในวินนีเพ็ก รัฐแมนิโทบา "วินนี่" ถูกลอบซื้อไปยังอังกฤษร่วมกับเจ้าของของมัน และกล่าวขานกันว่าเป็นมาสคอตประจำกรมฟอร์ตแกร์รีฮอร์สอย่างไม่เป็นทางการ Colebourn ทิ้งวินนี่ไว้ที่สวนสัตว์ลอนดอน ขณะที่เขาและหน่วยของเขาประจำอยู่ในประเทศฝรั่งเศส หลังสงคราม มันถูกบริจาคให้แก่สวนสัตว์อย่างเป็นทางการ เมื่อมันได้รับความสนใจรักใคร่เป็นอันมาก
ประวัติ > ป่าแอชดาวน์: ฉากของเรื่อง

เรื่องวินนี่-เดอะ-พูห์จัดว่าเกิดขึ้นในป่าแอชดาวน์ มณฑลซัสเซ็กซ์ อังกฤษ ป่านั้นอยู่ในบริเวณธรรมชาติงดงามที่ดีเด่นไฮวีลด์ (High Weald Area of Outstanding Natural Beauty) ซึ่งตั้งอยู่ทางใต้ของกรุงลอนดอน 50 กิโลเมตร ใน ค.ศ. 1925 มิลน์ ซึ่งเป็นชาวลอนดอน ซื้อบ้านชนบทห่างจากป่าไปทางเหนือ 1 ไมล์ คริสโตเฟอร์ บุตรชายของมิลน์ ว่า ได้รับแรงบันดาลใจจากป่าแอชดาวน์ บิดาของเขาได้ใช้มันเป็น "ฉากหลักของหนังสือสองเล่มของท่าน โดยเล่มที่สองเสร็จนานกว่าสามปีหลังมาถึงเล็กน้อย"
สถานที่หลายแห่งในเรื่องสามารถเชื่อมโยงกับสถานที่จริงทั้งในและรอบ ๆ ป่าได้ ดังที่คริสโตเฟอร์ มิลน์เขียนในอัตชีวประวัติของเขา "ป่าของพูห์และป่าแอชดาวน์เหมือนกัน" ตัวอย่างเช่น "ป่าร้อยเอเคอร์" ในบันเทิงคดีนั้น แท้จริงแล้วคือ ป่าห้าร้อยเอเคอร์
ประวัติ > แปลเป็นภาษาไทย

เรื่องราวบางเรื่องของ Winnie-the-Pooh ได้รับการแปลเป็นภาษาไทยโดยนักแปลนามปากกา "ต้อยติ่ง" โดยแปลบางตอนจากหนังสือหมีพูห์ทั้งสองเล่มรวมเป็นเล่มเดียว ชื่อว่า หมีปุ๊กลุกผจญภัย จัดพิมพ์ครั้งแรกเมื่อปี พ.ศ. 2522 โดยชมรมเด็ก
ในสำนวนแปลดังกล่าว นักแปลได้ตั้งชื่อภาษาไทยให้กับตัวละครต่าง ๆ ที่แตกต่างจากชื่อที่คุ้นเคยกันในปัจจุบัน ดังต่อไปนี้
Winnie-the-Pooh แปลเป็น หมีปุ๊กลุก
Christopher Robin แปลเป็น หนูปุ้มปุ้ย ปลากระป๋อง
Eeyore แปลเป็น อี๋อ๋อ
Piglet แปลเป็น หมูเล็ก
Tigger แปลเป็น เสือน้อย
Rabbit แปลเป็น กระต่าย
ต่อมาได้รับการแปลอีกครั้งหนึ่งในปี พ.ศ. 2535 สำนวนแปลโดย แก้วคำทิพย์ ไชย แปลหนังสือเรื่อง Winnie-the-Pooh (1926) โดยใช้ชื่อเรื่องว่า วินนี่ เดอะ พูห์ (ใส่ไม้เอก และเว้นวรรคไม่มีขีด) จัดพิมพ์โดยสำนักพิมพ์คลาสสิก
สำนวนแปลล่าสุด แปลโดย ธารพายุ ซึ่งแปลทั้งสองเล่มเต็มฉบับ ในชื่อว่า วินนีเดอะพูห์ (แปลจากเรื่อง Winnie-the-Pooh) และ บ้านมุมพูห์ (แปลจาก The House at Pooh Corner) จัดพิมพ์โดยสำนักพิมพ์แพรวเยาวชนเมื่อปี พ.ศ. 2548
ตัวละคร

บทความหลัก: รายชื่อตัวละครในวินนี่-เดอะ-พูห์
ตัวละคร > ตัวละครหลัก > วินนี่ เดอะ พูห์

วินนี่ เป็นหมีที่น่ารัก เป็นสิ่งที่ใช้แทนความนุ่มนวลและอ่อนโยน เป็นหมีที่มีสมองอันเล็กน้อยจึงไม่แปลกที่เขาจะไม่ฉลาดในหมู่เพื่อนๆของเขา แต่ก็มีความผูกพันกันเป็นอย่างดี ซึ่งเพื่อนๆได้ยกย่องให้พูห์เป็นผู้นำ แต่สิ่งที่สำคัญที่สุดของพูห์กลับเป็นน้ำผึ้งและจะหิวอยู่ได้ตลอด ไม่ว่าสิ่งใดจะเงียบอยู่แต่ท้องของพูห์ก็จะร้องดังขึ้นมาเสมอ (พากย์เสียงภาษาไทยโดย ศรัณย์ ทองปาน)
ตัวละคร > ตัวละครหลัก > พิกเล็ต

พิกเล็ต หมูน้อยผู้อ่อนโยนและถ่อมตัว เป็นหมูที่ตัวเล็กมากแต่ใจของเขาไม่ได้เล็กด้วย เขาใจกว้างในหมู่เพื่อน พิกเล็ต ไม่ค่อยที่จะกระตือรือร้นที่จะทำอะไรซักอย่าง และชอบพูดติดอ่างในบางครั้ง กลัวในสิ่งที่ยังไม่รู้แน่ว่ามันเป็นอะไร เขารักเพื่อนๆของเค้ามากโดยเฉพาะหมีพูห์ และยังมีอารมณ์เป็นศิลปินด้วยชอบร้องเพลงและแต่งกลอนให้เพื่อนๆฟัง (พากย์เสียงภาษาไทยโดย ทวี ศรีประดิษฐ์ (อดีต), วิรัตน์ สิงหเดชากุล (ปัจจุบัน) )
ตัวละคร > ตัวละครหลัก > ทิกเกอร์

ทิกเกอร์ เสือที่ใช้หางของตัวเองกระโดดไปไหนมาไหนได้เหมือนกับสปริง ในตัวของทิกเกอร์ เต็มไปด้วยความสนุกสนาน มองทุกอย่างเป็นความสนุกและหาเรื่องราวให้คนรอบข้างมีความสุขได้เสมอ เขามักจะแบ่งความสนุกกับเพื่อนของเขาเสมอ แต่ยกเว้นกับ แร็บบิท ที่เขาไม่ค่อยอยากจะสนุกด้วย  เป็นตัวป่วนที่สุดในหมู่เพื่อน ชอบทำข้าวของเสียหายอยู่เป็นประจำ  และชอบเป็นผู้รู้และชอบเป็นนักสืบ (พากย์เสียงภาษาไทยโดย ประวิทย์ วัฒนาชาติวงศ์ (อดีต) และ มาโนช ยิ้มแย้ม (ปัจจุบัน))
ตัวละคร > ตัวละครหลัก > อียอร์

อียอร์ เป็นลาที่ดูซื่อๆ ไม่เคยคาดหวังอะไรจากคนอื่นและตัวเอง จึงมีแต่เพื่อนของเขาที่คอยให้ความช่วยเหลืออยู่เสมอ ความฝันของเขาเป็นสิ่งที่เวอร์สุดๆ การแสดงออกทางอารมณ์เมื่อดูที่สีหน้าของเขาก็จะรู้ทันทีว่าเขารู้สึกอย่างไร อียอร์ถ้าดูภายนอกก็แค่ลาสีเทาตัวหนึ่ง แต่ภายในจิตใจของเขาเต็มไปด้วยความเอื้ออารี ให้ความช่วยเหลือคนอื่นด้วยความเต็มใจเสมอ และมีโอกาสทำพลาดน้อยมาก (พากย์เสียงภาษาไทยโดย เอกชัย พงษ์สมัย)
ตัวละคร > ตัวละครหลัก > แร็บบิท

แร็บบิท เป็นกระต่ายที่ขยันมาก เขามีที่ดินที่เขาใช้ปลูกพืชผักของเขากว่า 25 ไร่ เขาจะหวงพื้นที่นี้ที่สุด ห้ามใครเข้าใกล้ก่อนได้รับอนุญาตเด็ดขาด วันๆ เอาแต่ดูแลสวน แร็บบิท เป็นกระต่ายที่ทะนง ในความคิดของตัวเองที่สุดชอบแสดงตนเป็นผู้รู้ที่สุดและก็มักจะผิดพลาดเสมอ แต่เขาก็ยอมรับกับความผิดพลาดของเขา เป็นกระต่ายที่ตื่นตูม แต่เขาก็รักเพื่อนของเขาที่สุด (พากย์เสียงภาษาไทยโดย อนุวัตร สุวรรณสโรช)
ตัวละคร > ตัวละครหลัก > แคงก้า

แคงก้า แม่ของ รู  ผู้อ่อนโยน มีจิตใจดี โอบอ้อมอารี มักจะทำอาหารให้เพื่อนคนอื่นเสมอ (พากย์เสียงภาษาไทยโดย พจมาน หงษ์ทอง)
ตัวละคร > ตัวละครหลัก > รู

รู  เป็นจิงโจ้ที่เด็กที่สุดในหมู่เพื่อนๆ เต็มไปด้วยความไร้เดียงสาที่สุด สนุกไปวันๆ อยากรู้อยากเห็น การค้นพบอะไรซักอย่างเล็กๆน้อยๆคือสิ่งที่ยิ่งใหญ่ที่สุดในชีวิตของเขา เป็นคนที่แสดงออกด้านความรักกับแม่ของเขาอย่างชัดเจน และมักเห็นอกเห็นใจคนอื่นเสมอ เขามีเพื่อนที่สนิทที่สุดคือลัมปี้ ซึ่งเข้ากันได้เป็นอย่างดี และก็สร้างความปวดหัวให้กับเพื่อนๆและพูห์เสมอ (พากย์เสียงภาษาไทยโดย จินดานุช โชคดีภูษิต)
ตัวละคร > ตัวละครหลัก > คริสโตเฟอร์ โรบิน

เด็กชายนิสัยดี เพื่อนที่น่ารักของสัตว์ทั้งหลายในป่า 100 เอเคอร์ ผู้เป็นที่พึ่งพิงของทุกคน อายุ14-15 ปี
ตัวละคร > ตัวละครหลัก > ลุงฮูก

ลุงฮูก นกฮูกที่อาศัยอยู่บนต้นไม้สูง อาวห์ชอบคุยเรื่องแปลกๆจนเกิดการผจญภัยขึ้นหลายครั้ง เช่น ครั้งที่ต้องไปช่วยคริสโตเฟอร์ โรบิน เพราะความเข้าผิดของลุงฮูก (พากย์เสียงภาษาไทยโดย สิทธิสม มุทธานุกูลวงศ์)
ดิสนีย์ วินนี่-เดอะ-พูห์

วอลต์ดิสนีย์ ได้นำวินนี-เดอะ-พูห์ มาจัดทำและได้เปลี่ยนชื่อเรื่องเป็น Winnie the Pooh (โดยไม่มีเครื่องหมายขีด) และหมีพูห์ได้กลายมาเป็นสัญลักษณ์หนึ่งของดิสนีย์
ดิสนีย์ วินนี่-เดอะ-พูห์ > ภาพยนตร์

The Many Adventures of Winnie the Pooh (1977)
Winnie the Pooh Discovers the Seasons (1981) (ภาพยนตร์สั้น)
The Tigger Movie (2000)
Piglet's Big Movie (2003)
Pooh's Heffalump Movie (2005)
Winnie the Pooh (2011)
ดิสนีย์ วินนี่-เดอะ-พูห์ > ภาพยนตร์สั้นพิเศษ

Winnie the Pooh and the Honey Tree (1966)
Winnie the Pooh and the Blustery Day (1968)
Winnie the Pooh and Tigger Too (1974)
Winnie the Pooh and a Day for Eeyore (1983)
ดิสนีย์ วินนี่-เดอะ-พูห์ > Direct-to-video films

Pooh's Grand Adventure: The Search for Christopher Robin (1997)
Seasons of Giving (1999)
The Book of Pooh: Stories from the Heart (2001)
A Very Merry Pooh Year (2002)
Springtime with Roo (2004)
Pooh's Heffalump Halloween Movie (2005)
Super Sleuth Christmas Movie (2007)
Tigger and Pooh and a Musical Too (2009)
ดิสนีย์ วินนี่-เดอะ-พูห์ > โทรทัศน์

Welcome to Pooh Corner (ออกอากาศ 1983–86)
The New Adventures of Winnie the Pooh (ออกอากาศ 1988–91)
The Book of Pooh (ออกอากาศ 2001–03)
My Friends Tigger & Pooh (ออกอากาศ 2007–10)
Tales of Friendship with Winnie the Pooh (ออกอากาศ 2012)
ดิสนีย์ วินนี่-เดอะ-พูห์ > สเปเชียล

Winnie the Pooh and Christmas Too (1991)
Boo to You Too! Winnie the Pooh (1996)
A Winnie the Pooh Thanksgiving (1998)
A Valentine for You (1999)
ดิสนีย์ วินนี่-เดอะ-พูห์ > วิดีโอเกม

Winnie the Pooh in the Hundred Acre Wood (1986)
Tigger's Honey Hunt (2000)
Pooh's Party Games (2001)
Piglet's Big Game (2003)
วินนี่เดอะพูห์ รัมบลีทัมบลีแอดเวนเจอร์ (2005)
Disney Friends (2007)
Ready to Read with Pooh
แหล่งข้อมูลอื่น

bearandbuddy.com ประวัติหมีพูห์ภาษาไทย จากเว็บแบร์แอนด์บัดดี
วินนี่ย์เดอะพูห์ เจ้าหมีสมองน้อย เก็บถาวร 2007-05-21 ที่ เวย์แบ็กแมชชีน จากเว็บโฟร์แบร์
หมีพูห์ เก็บถาวร 2011-12-16 ที่ เวย์แบ็กแมชชีน หมีพูห์และผองเพื่อน จากเวป หมีพูห์.net
ของเล่นสตัฟวินนี่-เดอะ-พูห์ดั้งเดิม เรียงตามเข็มนาฬิกาจากล่างซ้าย: ทิกเกอร์, แคงกา, เอ็ดเวิร์ดแบร์ ("วินนี่-เดอะ-พูห์") อียอร์และพิกเล็ต รูหายไปเมื่อนานมาแล้ว ส่วนตัวละครอื่นนั้นถูกสร้างขึ้นจากจินตนาการทั้งสิ้น
Colebourn กับหมีวินนี่
ซัมมอนเนอร์มาสเตอร์

ซัมมอนเนอร์มาสเตอร์ (อังกฤษ: Summoner Master) เป็นการ์ดเกมรูปแบบใหม่ที่ผลิตในประเทศไทย โดยทีมงานฟีโนมีน่อนปาร์ตี้ ของบริษัท ซานโตนีโน่ จำกัด  ซึ่งคิดค้น และสร้างสรรค์ระบบโดยคนไทยทั้งหมด แต่ในขณะเดียวกันก็สร้างสรรค์เอกลักษณ์อันแปลกใหม่ไม่เหมือนใคร โดยให้ผู้เล่นรับบทเป็นเจ้าแห่งมนต์อสูร (Summoner = นักใช้มนต์อสูร, Master = หัวหน้า ผู้เชี่ยวชาญ) และมีเวทมนตร์คอยเป็นตัวเสริมและพลิกสถานการณ์ การเล่นจะมีความหลากหลายมาก เพราะผู้เล่นสามารถจัดกองการ์ดมาเองตามแต่รูปแบบที่ชอบของแต่ละคนได้ เพื่อนำไปใช้ในการเล่นตามความคิดสร้างสรรค์ของแต่ละคน
ซัมมอนเนอร์มาสเตอร์ เป็น Trading Card Game เช่นเดียวกับการ์ดเกมอื่น ๆ ที่มีในท้องตลาด โดยมีจุดประสงค์ในการใช้เล่นเพื่อความบันเทิง เป็นเกมที่เน้นการวางแผน สร้างกลยุทธ์ในการเล่น ฝึกสมอง พัฒนาความคิดสร้างสรรค์  ลักษณะการเล่นคล้ายหมากรุก แต่มีความละเอียดอ่อน และ ลึกซึ้งกว่ามาก ดังนั้นไม่ใช่การพนัน และ ทางบริษัทได้ห้ามนำเอาไปเล่นเป็นการพนันโดยเด็ดขาด ภาพวาดของการ์ดเหล่านี้เป็นผลงานของนักวาดชาวไทยทั้งสิ้น ภาพวาดบนการ์ดเหล่านั้นล้วนมีความสวยงาม และมีคุณค่าทางศิลปะ ควรค่ายิ่งแก่การสะสม เปรียบได้กับแสตมป์ และ ของสะสมอื่น ๆ ที่มีคุณค่าทางจิตใจมากกว่าที่จะเป็นเพียงแค่กระดาษธรรมดา  ตัวการ์ดมีทั้งรูปแบบภาษาไทย และ ภาษาอังกฤษ ซึ่งสามารถเป็นการช่วยฝึกภาษาอังกฤษได้ไปในตัว นอกจากนี้ ชื่อตัวละครหลาย ๆ ตัว หรือ ศัพท์ต่าง ๆ ในการ์ดล้วนมีที่มาจากตำนาน เทพนิยาย ตลอดจนเรื่องเล่าของชาติต่าง ๆ ที่เป็นการนำคุณค่าทางวรรณกรรมของชาติต่าง ๆ มาบรรจุไว้ในรูปแบบการ์ด  นอกจากจะมีเสน่ห์แล้ว ยังเป็นการกระตุ้นการเรียนรู้ได้อีกทางหนึ่งด้วย เป็นการเรียนรู้จากการละเล่น (Edutainment) ที่ให้ทั้งความบันเทิง และ สาระในเวลาเดียวกัน
ตัวการ์ดเกมไม่สามารถเล่นได้ด้วยลำพังคนเดียว จำเป็นต้องหาคนอื่นมาเล่นด้วยกันเป็นการส่งเสริมการเข้าสังคม การสร้างปฏิสัมพันธ์กันระหว่างบุคคล  ไม่ว่าจะเป็นการเล่นด้วยกันในหมู่เพื่อนฝูง ญาติ พี่น้อง หรือ ตลอดจนบุคคลต่างอายุกัน ก็สามารถมาร่วมแชร์ ร่วมเล่นด้วยกันได้ โดยการสร้างสังคมร่วมกันได้ผ่านการ์ดเหล่านี้เป็นการส่งเสริมให้เด็กและเยาวชนได้มีการพัฒนาการทางสังคมมากขึ้น ให้รู้จักรู้แพ้ รู้ชนะ และมีน้ำใจเป็นนักกีฬา
ปัจจุบันตัวเกมส์ได้มีการเพิ่มฟอร์แมทการเล่นใหม่ที่เรียกว่า Summoner master New Era ขึ้นมาในปี 2022
การ์ด > ประเภทของการ์ด

การ์ดใน summoner master แบ่งออกได้เป็น 2 ประเภท ดังนี้
Seal Card
Mystic Card